section_heading: Rane godine
paragraph_text: Villarreal CF osnovan je kao Villarreal CD 10. ožujka 1923. kako bi promovirao sport, posebno nogomet. Domaći su teren iznajmljivali za 60 pezeta mjesečno. Ulaznice su bile prodavane po 0,5 pezeta za muškarce, 0,25 pezeta za djecu, dok su žene imale besplatan ulaz. Prvu utakmicu Villarreal je odigrao 21. listopada 1923. protiv Castellóna, današnjeg rivala Villarreala. Momčad je utakmicu odigrala u bijelim majicama i crnim hlačama.